80 tunnin muisti - Digitoday - Ilta-Sanomat
Julkaistu: 17.3.2004 16:55
Nokia Mediamaster 260 -vastaanottimien avulla katsottava televisio-ohjelma voidaan pysäyttää hetkeksi ja lähetyksiä voi myös tallentaa laitteen kovalevylle. Lisäksi vastaanottimiin voi langattomasti lähettää millä tahansa Bluetooth 1.1. version kamerapuhelimella otettuja kuvia ja katsella niitä television kuvaruudulta sekä tallentaa laitteeseen myöhempää katselua varten. Kaapeli-tv-vastaanottimen myynti alkaa Euroopassa tämän vuoden toisen vuosineljänneksen alkupuolella. Tässä digiboxissa on liitäntäpaikka salauksenpurkumoduulille ja sisäänrakennettu Conax-salauksenpurkujärjestelmä. Vastaanottimen digitaalinen kovalevytallennin toimii perinteisen videonauhurin tapaan, mutta ilman videonauhaa. Tallennin sisältää monia edistyksellisiä toimintoja, käyttäjä voi esimerkiksi puhelun tai muun häiriön ajaksi pysäyttää televisio-ohjelman ja jatkaa ohjelman katsomista myöhemmin samasta kohtaa. Vastaanottimeen sisäänrakennettu 80 gigatavun kovalevy pystyy tallentamaan jopa 80 tuntia digitaalista ohjelmaa, mikä vapauttaa katsojat katsomaan ohjelmia silloin kuin heille parhaiten sopii. Mediamaster 260:lla voi näyttää kamerapuhelimella otettuja kuvia television ruudulla sekä tallentaa yli 3 000 kuvaa niille luotuihin kansioihin. Kuvia voi katsella televisioruudulta myös diaesityksinä. Digitaaliset kuvat on mahdollista siirtää Mediamaster 260 -vastaanottimeen yhteensopivalla Bluetooth-yhteyttä tukevalla puhelimella.
Kotimainen tv-valmistaja Finlux Oy uskoo voimakkaasti digitaalisten tv-tuotteiden löytymiseen suomalaisten lahjalistasta tänä vuonna. Yritys lomauttaa silti puolet henkilöstöstään. Lue lisää ›
QBic on pc, kotiteatteri ja digiboxi
Tietotekniikan maahantuoja Eagle Data aloittaa kodin viihde-elektroniikkaa kunnianhimoisesti yhdistävän ARC Qbic -laitteen myynnin Suomessa. Hieman alle 1 300 euroa kustantava kuutio on pc, digiboxi, kotiteatteri, radio ja cd-soitin. Lue lisää ›